ΑΠΟΦΑΣΗΣ ΤΗΣ ΕΠΙΤΡΟΠΗΣ - ΜΕΤΑΦΟΡΑ ΔΙΑΧΩΡΙΖΟΜΕΝΩΝ ΠΙΣΤΩΣΕΩΝ ΑΠΟ ΤΟ ΟΙΚΟΝΟΜΙΚΟ ΕΤΟΣ 2003 ΣΤΟ ΟΙΚΟΝΟΜΙΚΟ ΕΤΟΣ 2004

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

το άρθρο 9, σημεία 1 έως 4 του Δημοσιονομικού Κανονισμού της 25ης Ιουνίου 2002 που εφαρμόζεται στον γενικό προϋπολογισμό των Ευρωπαϊκών Κοινοτήτων [1], δηλαδή του κανονισμού του Συμβουλίου αριθ. 1605/2002, [2]

[1] ΕΕ αριθ. L 248, 16.09.2002, σ.1

[2] Κανονισμός της 25.06.2002. οι διατάξεις αυτές ορίζονται στις ακόλουθες σελίδες.

ΑΠΟΦΑΣΙΣΕI:

Άρθρο μόνο

1. Μεταφέρονται στο οικονομικό έτος 2004 οι πιστώσεις που περιλαμβάνονται στο τμήμα III - (Επιτροπή) του προϋπολογισμού του 2003 για τους λόγους που αναφέρονται στο παράρτημα:

113.483.364,00 ευρώ σε πιστώσεις αναλήψεως υποχρεώσεων

306.070.010,93 ευρώ σε πιστώσεις πληρωμών

2. Η παρούσα απόφαση κοινοποιείται στο Συμβούλιο και στο Ευρωπαϊκό Κοινοβούλιο.

Βρυξέλλες, 10 Φεβρουαρίου 2004

Για την Επιτροπή

Michaele Schreyer

Μέλος της Επιτροπής

ΠΑΡΑΡΤΗΜΑ

Απόσπασμα του δημοσιονομικού κανονισμού

Άρθρο 9

1. Οι πιστώσεις που δεν έχουν χρησιμοποιηθεί έως τη λήξη του οικονομικού έτους για το οποίο έχουν εγγραφεί ακυρώνονται.

Ωστόσο, μπορούν να αποτελέσουν το αντικείμενο απόφασης μεταφοράς μόνο στο επόμενο οικονομικό έτος, την οποία εκδίδει το οικείο όργανο το αργότερο έως τις 15 Φεβρουαρίου και σύμφωνα με τις παραγράφους 2 και 3 ή να αποτελέσουν το αντικείμενο αυτόματης μεταφοράς σύμφωνα με την παράγραφο 4.

2. Για τις πιστώσεις αναλήψεων υποχρεώσεων των διαχωριζόμενων πιστώσεων και τις μη διαχωριζόμενες πιστώσεις που δεν έχουν δεσμευθεί ακόμη, η μεταφορά μπορεί να αφορά:

(α) τα ποσά που αντιστοιχούν στις πιστώσεις αναλήψεως υποχρεώσεων για τις οποίες τα περισσότερα προπαρασκευαστικά στάδια της πράξης δέσμευσης έχουν ολοκληρωθεί στις 31 Δεκεμβρίου. Τα ποσά αυτά μπορούν να δεσμευθούν έως την 31η Μαρτίου του επόμενου έτους.

(β) τα ποσά που αποδεικνύονται αναγκαία όταν η νομοθετική αρχή εξέδωσε τη βασική πράξη κατά τη διάρκεια του τελευταίου τριμήνου του οικονομικού έτους, χωρίς ωστόσο η Επιτροπή να μπορέσει να δεσμεύσει έως την 31η Δεκεμβρίου τις πιστώσεις που προβλέπονται προς τούτο στον προϋπολογισμό.

3. Για τις πιστώσεις πληρωμών των διαχωριζόμενων πιστώσεων, η μεταφορά μπορεί να αφορά τα ποσά που είναι αναγκαία για την κάλυψη προγενεστέρων υποχρεώσεων ή που συνδέονται με μεταφερθείσες πιστώσεις αναλήψεων υποχρεώσεων, εφόσον οι πιστώσεις που προβλέπονται στις αντίστοιχες γραμμές του προϋπολογισμού του επόμενου οικονομικού έτους δεν επιτρέπουν την κάλυψη των αναγκών. Το οικείο όργανο χρησιμοποιεί κατά προτεραιότητα τις πιστώσεις που έχουν εγκριθεί για το τρέχον οικονομικό έτος, στις δε μεταφερθείσες πιστώσεις καταφεύγει μόνο εφόσον εξαντληθούν οι πρώτες.

4. Οι μη διαχωριζόμενες πιστώσεις, που αντιστοιχούν σε υποχρεώσεις οι οποίες έχουν αναληφθεί κανονικά κατά το κλείσιμο του οικονομικού έτους, μεταφέρονται αυτομάτως μόνο στο επόμενο οικονομικό έτος.

ΜΕΤΑΦΟΡΑ ΠΙΣΤΩΣΕΩΝ ΑΝΑΛΗΨΕΩΣ ΥΠΟΧΡΕΩΣΕΩΝ

>ΘΕΣΗ ΠIΝΑΚΑ>

ΜΕΤΑΦΟΡΑ ΠΙΣΤΩΣΕΩΝ ΑΝΑΛΗΨΕΩΣ ΥΠΟΧΡΕΩΣΕΩΝ

Αιτιολογήσεις

1. Β2-162 Ευρωπαϊκό Ταμείο Περιφερειακής Ανάπτυξης (ΕΤΠΑ)

Εγκεκριμένες πιστώσεις 2003: 91.003.767,00 EUR

Αναλήψεις υποχρεώσεων στις 31.12.2003: 90.689.303,88 EUR

Αχρησιμοποίητες πιστώσεις στις 31.12.2003: 314.463,12 EUR

Μεταφορά: 314.463,00 EUR

Η απόφαση για τη μεταφορά λήφθηκε για την ανάληψη του IA Madrid CCI ISC που ολοκληρώθηκε στις 11/12/03: συνολική ανάληψη = 1 385 000 EUR.

2. B2-300 Ταμείο Συνοχής

Εγκεκριμένες πιστώσεις 2003: 2.839.000.000,00 EUR

Αναλήψεις υποχρεώσεων στις 31.12.2003: 2.835.622.003,60 EUR

Αχρησιμοποίητες πιστώσεις στις 31.12.2003: 3.377.996,40 EUR

Μεταφορά: 3.377.996,00 EUR

Η απόφαση για τη μεταφορά λήφθηκε για την ανάληψη του πορτογαλικού σχεδίου CCI 2003PT16PT008. ISC που ολοκληρώθηκε στις 30/11/03: συνολική ανάλήψη = 37 955 249 EUR

3. B2-702 Ασφάλεια των μεταφορών

Εγκεκριμένες πιστώσεις 2003: 16.015.000,00 EUR

Αναλήψεις υποχρεώσεων στις 31.12.2003: 10.461.370,00 EUR

Αχρησιμοποίητες πιστώσεις στις 31.12.2003: 5.553.630,00 EUR

Μεταφορά: 2.989.150,00 EUR

Η μεταφορά των πιστώσεων αφορά 8 επιχορηγήσεις στον τομέα της ασφάλειας των μεταφορών. Έξι από τις ενέργειες αυτές είχαν υποβληθεί στο πλαίσιο της πρόσκλησης υποβολής προτάσεων που δημοσιεύτηκε από την ΓΔ TREN το 2003. Όλες οι προτάσεις αξιολογήθηκαν και επιλέχθηκαν κατά τη διάρκεια του οικονομικού έτους 2003. Ωστόσο, η φάση των οικονομικών διαπραγματεύσεων με τους υποβάλλοντες προσφορά δεν ολοκληρώθηκε έγκαιρα ώστε να καταστεί δυνατή η ανάληψη πριν την 31/12/2003. Μετά την αξιολόγηση, η Επιτροπή αξιολόγησης πρότεινε τροποποιήσεις τόσο όσον αφορά την αιτηθείσα κοινοτική συνδρομή όσο και τη σύνθεση του consortium. Οι αναθεωρημένες προτάσεις σύμφωνα με τις υποδείξεις της επιτροπής αξιολόγησης έφθασαν με μεγάλη καθυστέρηση και δεν ήταν δυνατή η ολοκλήρωση της διαδικασίας ανάληψης πριν την 31/12/2003.

Οι δύο ενέργειες που υπολείπονται αποτελούν περιπτώσεις «μονοπωλίου εκ των πραγμάτων» για τις οποίες η γραπτή διαδικασία για την έκδοση της απόφασης χρηματοδότησης ξεκίνησε στις 18/12/2003. Η απόφαση της Επιτροπής εκδόθηκε στις 8 Ιανουαρίου 2004.

Όλες οι διοικητικές διαδικασίες έχουν ολοκληρωθεί και οι 8 ενέργειες είναι έτοιμες για να ξεκινήσει η διαδικασία δημοσιονομικής ανάληψης.

4. Β2-704 Πολιτική διαρκούς κινητικότητας

Εγκεκριμένες πιστώσεις 2003: 8.071.000,00 EUR

Αναλήψεις υποχρεώσεων στις 31.12.2003: 5.731.182,34 EUR

Αχρησιμοποίητες πιστώσεις στις 31.12.2003: 2.339.817,66 EUR

Μεταφορά: 89.763,00 EUR

Η μεταφορά πιστώσεων αφορά ενέργεια που συνιστά περίπτωση «μονοπωλίου εκ των πραγμάτων» για την οποία η γραπτή διαδικασία για την έκδοση της απόφασης χρηματοδότησης ξεκίνησε στις 18/12/2003.

Όλες οι διοικητικές διαδικασίες έχουν ολοκληρωθεί και η απόφαση της Επιτροπής εκδόθηκε στις 8 Ιανουαρίου 2004. Ο φάκελος είναι έτοιμος και η διαδικασία δημοσιονομικής ανάληψης θα καταστεί δυνατό να ξεκινήσει μόλις εγκριθεί η μεταφορά των πιστώσεων.

5. B4-303 Προστασία των δασών

Εγκεκριμένες πιστώσεις 2003: 13.000.000,00 EUR

Αναλήψεις υποχρεώσεων στις 31.12.2003 0,00 EUR

Αχρησιμοποίητες πιστώσεις στις 31.12.2003: 13.000.000,00 EUR

Μεταφορές: 13.000.000,00 EUR

Ο κανονισμός ΕΚ αριθ. 2152/2003 του Ευρωπαϊκού Κοινοβουλίου και του Συμβουλίου για την παρακολούθηση των δασών και των περιβαλλοντικών αλληλεπιδράσεων στην Κοινότητα (έμφαση στα δάση) εκδόθηκε στις 17 Νοεμβρίου 2003 και δημοσιεύθηκε στην ΕΕ L 324/1-8 στις 11 Δεκεμβρίου 2003. Η μεταφορά των πιστώσεων από το αποθεματικό στο κονδύλιο του προϋπολογισμού πραγματοποιήθηκε το Δεκέμβριο του 2003. Κατά συνέπεια, δεν εκτελέστηκαν πιστώσεις κατά το 2003. Για το λόγο αυτό οι εν λόγω πιστώσεις μεταφέρονται στο 2004.

6. Β4-304 Νομοθεσία, δράσεις ευαισθητοποίησης και λοιπές γενικές δράσεις, σχετιζόμενες με τα κοινοτικά προγράμματα δράσης στον τομέα του περιβάλλοντος

Εγκεκριμένες περιπτώσεις 2003: 16.645.000,00 EUR

Αναλήψεις υποχρεώσεων στις 31.12.2003: 12.802.419,08 EUR

Αχρησιμοποίητες πιστώσεις στις 31.12.2003: 3.842.580,92 EUR

Μεταφορά: 227.658,00 EUR

Η διαχείριση και η παρακολούθηση όλων αυτών των ενεργειών γίνεται από την ΓΔ TREN, η οποία ανέλαβε τις αρμοδιότητες που αφορούν τις δραστηριότητες ακτινοπροστασίας στις αρχές του 2003. Η ανάληψη πιστώσεων για το 2003 που προβλέφθηκε για την κάλυψη των εν λόγω δραστηριοτήτων αποτέλεσε το αντικείμενο διασταυρούμενης δευτερεύουσας μεταβίβασης αρμοδιοτήτων.

Παρόλο που είχαν ολοκληρωθεί όλα τα προπαρασκευαστικά στάδια (CIS με ευνοϊκή γνώμη 23.12.2003), δεν κατέστη δυνατό να πραγματοποιηθούν οι αναλήψεις πριν τα τέλη Δεκεμβρίου 2003. Η καθυστέρηση οφείλεται κυρίως στην αλλαγή αυτή αρμοδιοτήτων και στη συμμόρφωση προς τις «νέες» διαδικασίες που εφαρμόζονται στη ΓΔ TREN, γεγονός που είχε ως συνέπεια την καθυστέρηση στην εκτέλεση των διαθέσιμων πιστώσεων.

7. Β4-304Α Νομοθεσία, δράσεις ευαισθητοποίησης και λοιπές γενικές δράσεις, σχετιζόμενες με τα κοινοτικά προγράμματα δράσης στον τομέα του περιβάλλοντος -Δαπάνες για τη διοικητική διαχείριση

Εγκεκριμένες πιστώσεις 2003: 6.555.000,00 EUR

Αναλήψεις υποχρεώσεων στις 31.12.2003: 5.179.243,13 EUR

Αχρησιμοποίητες πιστώσεις στις 31.12.2003: 1.375.756,87 EUR

Μεταφορά: 144.592,00 EUR

Η διαχείριση και η παρακολούθηση όλων αυτών των ενεργειών γίνεται από την ΓΔ TREN, η οποία ανέλαβε τις αρμοδιότητες που αφορούν τις δραστηριότητες ακτινοπροστασίας στις αρχές του 2003. Η ανάληψη πιστώσεων για το 2003 που προβλέφθηκε για την κάλυψη των εν λόγω δραστηριοτήτων αποτέλεσε το αντικείμενο διασταυρούμενης δευτερεύουσας μεταβίβασης αρμοδιοτήτων.

Παρόλο που είχαν ολοκληρωθεί όλα τα προπαρασκευαστικά στάδια (CIS με ευνοϊκή γνώμη 23.12.2003), δεν κατέστη δυνατό να πραγματοποιηθούν οι αναλήψεις πριν τα τέλη Δεκεμβρίου 2003. Η καθυστέρηση οφείλεται κυρίως στην αλλαγή αυτή αρμοδιοτήτων και στη συμμόρφωση προς τις «νέες» διαδικασίες που εφαρμόζονται στη ΓΔ TREN, γεγονός που είχε ως συνέπεια την καθυστέρηση στην εκτέλεση των διαθέσιμων πιστώσεων.

8. Β5-3001 Δημιουργία και ανάπτυξη της εσωτερικής αγοράς

Εγκεκριμένες πιστώσεις 2003: 7.900.000,00 EUR

Αναλήψεις υποχρεώσεων στις 31.12.2003: 4.607.211,10 EUR

Αχρησιμοποίητες πιστώσεις στις 31.12.2003: 3.292.788,90 EUR

Μεταφορά: 2.000.000,00 EUR

Πρόγραμμα επιχορηγήσεων 2003 της Γενικής Διεύθυνσης Εσωτερικής Αγοράς για τη στήριξη των μέτρων καταπολέμησης της νομιμοποίησης εσόδων από παράνομες δραστηριότητες (πρωτοβουλία FIU-NET):το πρόγραμμα εργασίας 2003 της Γενικής Διεύθυνσης Εσωτερικής Αγοράς περιλαμβάνει ενέργειες που υλοποιούνται στο πλαίσιο της δραστηριότητας «χρηματοπιστωτικές υπηρεσίες και κεφαλαιαγορές». Εντός του εν λόγω πλαισίου οι ειδικές αυτές ενέργειες προορίζονται για τη βελτίωση της αποτελεσματικότητας της προσπάθειας της ΕΕ για την καταπολέμηση της νομιμοποίησης εσόδων από παράνομες δραστηριότητες με την εφαρμογή αυτοματοποιημένου συστήματος για ενισχυμένη συνεργασία και ανταλλαγή χρηματοπιστωτικών πληροφοριών μεταξύ των αρχών καταπολέμησης της νομιμοποίησης εσόδων από παράνομες δραστηριότητες (Μονάδες Χρηματοοικονομικών Πληροφοριών - FIUs) όλων των κρατών μελών. Η ενέργεια αυτή προβλέπει την αξιοποίηση και την περαιτέρω ανάπτυξη της υφιστάμενης πρωτοβουλίας FIU-NET στην οποία συμμετέχουν επί του παρόντος 11 EU FIU της ΕΕ.

Λόγω διαφόρων δυσχερειών που δεν είχαν προβλεφθεί η απόφαση εκδόθηκε καθυστερημένα στις 22 Δεκεμβρίου 2003 με αριθμό αναφοράς C(2003)4959.

9. Β5-3002 Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, πιστοποίησης και της τομεακής προσέγγισης

Εγκεκριμένες πιστώσεις 2003: 8.336.000,00 EUR

Αναλήψεις υποχρεώσεων στις 31.12.2003: 7.812.611,69 EUR

Αχρησιμοποίητες πιστώσεις στις 31.12.2003: 523.388,31 EUR

Μεταφορά: 80.000,00 EUR

Πρόκειται για μελέτη για την οποία εφαρμόστηκε ανοικτή διαδικασία δημοσίων συμβάσεων. Η απόφαση ανάθεσης υπεγράφη από τον διατάκτη στις 19 Δεκεμβρίου 2003. Όμως η ανάληψη και η υπογραφή της σύμβασης δεν κατέστη δυνατόν να πραγματοποιηθούν πριν την 31η Δεκεμβρίου 2003.

10.Β5-326 Πολιτική βιομηχανικής ανταγωνιστικότητας για την Ευρωπαϊκή Ένωση

Εγκεκριμένες πιστώσεις 2003: 7.180.000,00 EUR

Αναλήψεις υποχρεώσεων στις 31.12.2003: 6.300.614,15 EUR

Αχρησιμοποίητες πιστώσεις 31.12.2003: 879.385,85 EUR

Μεταφορά: 39.600,00 EUR

Λαμβανομένης υπόψη της απόφασης της Επιτροπής της 9ης Ιουλίου 2003 σχετικά με τα μέτρα για τη διασφάλιση της συνέχειας των δραστηριοτήτων της Eurostat καθώς και τη διασαφήνιση των απαραίτητων δημοσιονομικών διαδικασιών, δεν κατέστη δυνατόν να ολοκληρωθούν οι συμβάσεις κατά το 2003.

Τα προπαρασκευαστικά στάδια έχουν προχωρήσει σε σημείο (έχουν επιλεχθεί οι δικαιούχοι) που επιτρέπει να εκτιμηθεί βάσιμα ότι η ανάληψη θα καταστεί δυνατή το αργότερο μέχρι την 31η Μαρτίου 2004.

11. Β5-331 Η κοινωνία της πληροφορίας

Εγκεκριμένες πιστώσεις 2003: 8.000.000,00 EUR

Αναλήψεις υποχρεώσεων στις 31.12.2003 0,00 EUR

Αχρησιμοποίητες πιστώσεις στις 31.12.2003: 8.000.000,00 EUR

Μεταφορά: 6.133.000,00 EUR

Λόγω της καθυστερημένης έγκρισης της νομικής βάσης, η μεταφορά αυτή πιστώσεων είναι σύμφωνη με τις διατάξεις του άρθρου 9 παράγραφος 2β του Δημοσιονομικού Κανονισμού.

12. Β5-510 Πρόγραμμα για τις επιχειρήσεις και το επιχειρηματικό πνεύμα και ιδιαίτερα για τις μικρές και μεσαίες επιχειρήσεις

Εγκεκριμένες πιστώσεις 2003: 22.295.000,00 EUR

Αναλήψεις υποχρεώσεων στις 31.12.2003: 16.700.399,16 EUR

Αχρησιμοποίητες πιστώσεις στις 31.12.2003: 5.594.600,84 EUR

Μεταφορά: 4.875.974,00 EUR

Πρόκειται για 5 αναλήψεις υποχρεώσεων (για +/- 4 300 000 EUR) που συνδέονται με συμβάσεις παροχής υπηρεσιών για τις οποίες ακολουθήθηκαν ανοικτές διαδικασίες δημοσίων συμβάσεων. Οι αποφάσεις ανάθεσης υπεγράφησαν από το διατάκτη το Δεκέμβριο αλλά λόγω ιδίως των συμπληρωματικών προθεσμιών που απαιτούνται για την πληροφόρηση των υποβαλλόντων προσφορές [COM(2003)395] δεν κατέστη δυνατόν να πραγματοποιηθούν οι αντίστοιχες αναλήψεις και υπογραφές των συμβάσεων πριν την 31η Δεκεμβρίου.

Eξάλλου, +/- 575 974 ευρώ αφορούν αναλήψεις υποχρεώσεων για την κάλυψη συμβάσεων επιδότησης στα μέλη του δικτύου EIC (Euro Info Centres). Μετά τη δημοσίευση της πρόσκλησης υποβολής προτάσεων, υποβλήθηκαν 79 προτάσεις τον Αύγουστο του 2003. Ο οριστικός κατάλογος των προτάσεων που γίνονται δεκτές καταρτίσθηκε το Δεκέμβριο του 2003 και η απόφαση για την χορήγηση υπεγράφη από τον διατάκτη στις 22 Δεκεμβρίου 2003. Κατά συνέπεια δεν ήταν δυνατόν να ολοκληρωθούν όλες οι υπογραφές συμβάσεων και να πραγματοποιηθούν οι αναλήψεις πριν την 31η Δεκεμβρίου 2003.

Για τη θέση αυτή αποφασίστηκε λοιπόν η μεταφορά των πιστώσεων.

13. Β5-600 Πολιτική στατιστικής πληροφόρησης

Εγκεκριμένες πιστώσεις 2003: 29.400.000,00 EUR

Αναλήψεις υποχρεώσεων στις 31.12.2003: 17.262.488,22 EUR

Αχρησιμοποίητες πιστώσεις στις 31.12.2003: 12.137.511,78 EUR

Μεταφορά: 1.620.523,00 EUR

Λαμβανομένης υπόψη της απόφασης της Επιτροπής της 9ης Ιουλίου 2003 σχετικά με τα μέτρα για τη διασφάλιση της συνέχειας των δραστηριοτήτων της Eurostat καθώς και τη διασαφήνιση των απαραίτητων δημοσιονομικών διαδικασιών, δεν κατέστη δυνατόν να ολοκληρωθούν οι συμβάσεις κατά το 2003.

Τα προπαρασκευαστικά στάδια έχουν προχωρήσει σε σημείο (έχουν επιλεχθεί οι δικαιούχοι) που επιτρέπει να εκτιμηθεί βάσιμα ότι η ανάληψη θα καταστεί δυνατή το αργότερο μέχρι την 31η Μαρτίου 2004.

14. Β5-710 Χρηματοδοτική στήριξη των ενεργειακών υποδομών

Εγκεκριμένες πιστώσεις 2003: 22.000.000,00 EUR

Αναλήψεις υποχρεώσεων στις 31.12.2003: 18.812.323,67 EUR

Αχρησιμοποίητες πιστώσεις στις 31.12.2003: 3.187.676,33 EUR

Μεταφορά: 3.000.000,00 EUR

Η απόφαση της Επιτροπής για ενίσχυση του σχεδίου « North Transgas Pipeline Project »λήφθηκε την 10η Δεκεμβρίου 2003 με στοιχεία αναφοράς C(2003) 4818 και αφορά ποσό 3.000.000 ευρώ.

Ο αντισυμβαλλόμενος γνωστοποίησε με ταχυδρομική επιστολή της 17ης Δεκεμβρίου το ενδιαφέρον του για την υπογραφή συμφωνίας επιχορήγησης του σχεδίου αλλά δεν ήταν σε θέση να υπογράψει την αντίστοιχη συμφωνία πριν την 31η Δεκεμβρίου 2003.

Αποφασίστηκε λοιπόν η μεταφορά πιστώσεων 3.000.000 ευρώ προκειμένου να ολοκληρωθεί η διαδικασία παροχής της επιχορήγησης των 3.000.000 ευρώ που προβλέπεται για το φάκελο « North Transgas Pipeline Project » του οποίου τα προπαρασκευαστικά στάδια προχώρησαν σημαντικά στα τέλη του 2003 αλλά δεν κατέστη δυνατή η υπογραφή της αντίστοιχης σύμβασης μέχρι την 31η Δεκεμβρίου 2003.

15. B5-7210 Δίκτυα ανταλλαγής δεδομένων μεταξύ διοικήσεων (IDA)

Εγκεκριμένες πιστώσεις 2003: 21.700.000,00 EUR

Αναλήψεις υποχρεώσεων στις 31.12.2003: 17.328.845,05 EUR

Αχρησιμοποίητες πιστώσεις στις 31.12.2003: 4.371.154,95 EUR

Μεταφορά: 951.090,00 EUR

Για τη ΓΔ Entr, πρόκειται για ανάληψη πίστωσης 603.040 EUR που συνδέεται με σύμβαση παροχής υπηρεσιών για την οποία ακολουθήθηκε ανοικτή διαδικασία δημοσίων συμβάσεων. Η απόφαση υπεγράφη από την διατάκτη στις 18 Δεκεμβρίου 2003. Λόγω συμπληρωματικών προθεσμιών που χρειάστηκαν για την πληροφόρηση των υποβαλλόντων προσφορά [COM(2003)395], δεν κατέστη δυνατή η υπογραφή των συμβάσεων πριν την 31η Δεκεμβρίου 2003. Οι πιστώσεις δεν μπορούσαν συνεπώς να αναληφθούν πριν από την εν λόγω ημερομηνία.

Για την ΓΔ Estat, λαμβανομένης υπόψη της απόφασης της Επιτροπής της 9ης Ιουλίου 2003 σχετικά με τα μέτρα για τη διασφάλιση της συνέχειας των δραστηριοτήτων της Eurostat καθώς και τη διασαφήνιση των απαραίτητων δημοσιονομικών διαδικασιών, δεν κατέστη δυνατή η ολοκλήρωση των συμβάσεων το 2003.

16. Β5-7211 Δίκτυα ενδοκοινοτικών στατιστικών (Edicom)

Εγκεκριμένες πιστώσεις 2003: 6.570.000,00 EUR

Αναλήψεις υποχρεώσεων στις 31.12.2003: 5.774.020,33 EUR

Αχρησιμοποίητες πιστώσεις στις 31.12.2003: 795.979,67 EUR

Μεταφορά: 88.155,00 EUR

Λαμβανομένης υπόψη της απόφασης της Επιτροπής της 9ης Ιουλίου 2003 σχετικά με τα μέτρα για τη διασφάλιση της συνέχειας των δραστηριοτήτων της Eurostat καθώς και τη διασαφήνιση των απαραίτητων δημοσιονομικών διαδικασιών, οι συμβάσεις δεν κατέστη δυνατόν να ολοκληρωθούν το 2003.

Τα προπαρασκευαστικά στάδια έχουν προχωρήσει σε σημείο (έχουν επιλεχθεί οι δικαιούχοι) που επιτρέπει να εκτιμηθεί βάσιμα ότι η ανάληψη της πίστωσης θα πραγματοποιηθεί το αργότερο μέχρι την 31η Μαρτίου 2004.

17. Β6-614 Αεροναυπηγική και διάστημα

Εγκεκριμένες πιστώσεις 2003: 248.291.934,00 EUR

Αναλήψεις υποχρεώσεων στις 31.12.2003: 229.317.742,75 EUR

Αχρησιμοποίητες πιστώσεις στις 31.12.2003: 18.974.191,25 EUR

Μεταφορά: 18.900.000,00 EUR

Η μεταφορά αυτή αφορά τα συμπληρωτικά κονδύλια που διατέθηκαν το 2003 από την αρμόδια για τον προϋπολογισμό αρχή στο πλαίσιο του 6ου προγράμματος πλαισίου ΕΤΑ. Τα εν λόγω κονδύλια προοριζόταν για το σχέδιο GALILEO ως προκαταβολή των πιστώσεων που προβλέπονται για το 2005.

Το πρόγραμμα εργασίας του 6ου προγράμματος πλαισίου ΕΤΑ (ΠΠΕΑ) ορίζει την κοινή επιχείρηση GALILEO ως δικαιούχο των εν λόγω κονδυλίων και ως φορέα επιφορτισμένο με την έκδοση των σχετικών προσκλήσεων υποβολής προτάσεων. Ωστόσο, σύμφωνα με τους κανόνες του 6ου ΠΠΕΑ, για να είναι δυνατή η χρήση των επιπλέον αυτών κονδυλίων πριν το 2005, χρειάστηκε να τροποποιηθεί προηγουμένως το πρόγραμμα εργασίας του προγράμματος πλαισίου. Η εν λόγω τροποποίηση εγκρίθηκε από το σώμα των επιτρόπων στις 23.12.2003 αλλά ήταν πλέον πολύ αργά για να ολοκληρωθούν μέχρι τις 31 Δεκεμβρίου 2003 τα στάδια της δημοσιονομικής ανάληψης και της υπογραφής της σύμβασης. Εξάλλου, δεδομένου ότι η διάθεση των πιστώσεων πραγματοποιήθηκε πολύ καθυστερημένα εντός του έτους (8.12.2003), η κατάσταση αυτή είχε προβλεφθεί και εξηγηθεί στο φάκελο που υποβλήθηκε στο πλαίσιο της διυπηρεσιακής διαβούλευσης. Έχοντας επιλέξει το δικαιούχο και δεδομένου ότι η διαδικασία λήψεως αποφάσεων για τη χορήγηση της χρηματοδότησης στην κοινή επιχείρηση GALILEO είναι σε εξέλιξη, οι εν λόγω πιστώσεις θα καταστεί δυνατόν να αναληφθούν μέχρι την 31/3/2004.

18. Β7-528 Μακροοικονομική βοήθεια στα κράτη εταίρους της Ανατολικής Ευρώπης και της Κεντρικής Ασίας

Εγκεκριμένες πιστώσεις 2003: 12.700.000,00 EUR

Αναλήψεις υποχρεώσεων στις 31.12.2003: 7.115.000,00 EUR

Αχρησιμοποίητες πιστώσεις στις 31.12.2003: 5.585.000,00 EUR

Μεταφορά: 5.500.000,00 EUR

Μετά από αποστολή στο Ερεβάν στις αρχές Δεκεμβρίου 2003, τα περισσότερα από τα προπαρασκευαστικά στάδια της διαδικασίας ανάληψης των πιστώσεων ολοκληρώθηκαν μέχρι την 31η Δεκεμβρίου 2003 για το τμήμα της βοήθειας προς την Αρμενία βάσει των αποφάσεων του Συμβουλίου αριθ. 1997/787/EΚ και 2000/244/EΚ. Το μνημόνιο συμφωνίας έχει συνταχθεί και βρίσκεται στο στάδιο της διαβούλευσης. Αποφασίζεται λοιπόν να μεταφερθούν αντίστοιχα 5.500.000 ευρώ σε πιστώσεις αναλήψεως υποχρεώσεων στο 2004.

19. Β7-548 Μακροοικονομική συνδρομή προς τις χώρες των Δυτικών Βαλκανίων τις οποίες δεν αφορά μια προενταξιακή στρατηγική

Εγκεκριμένες πιστώσεις 2003: 60.120.000,00 EUR

Αναλήψεις υποχρεώσεων 31.12.2003: 15.000.000,00 EUR

Αχρησιμοποίητες πιστώσεις στις 31.12.2003: 45.120.000,00 EUR

Μεταφορά: 45.000.000,00 EUR

Η απόφαση του Συμβουλίου 2003/825/EΚ που προβλέπει επιπλέον 45 εκατ. ευρώ μακροοικονομικής βοήθειας υπό μορφή επιχορηγήσεων προς τη Σερβία και το Μαυροβούνιο εκδόθηκε στις 25 Νοεμβρίου 2003. Αποφασίστηκε να μεταφερθούν 45 εκατ. ευρώ σε πιστώσεις αναλήψεως υποχρεώσεων στο 2004 δεδομένου ότι η εν λόγω απόφαση εκδόθηκε κατά το τελευταίο τρίμηνο του οικονομικού έτους και δεν υπήρχε χρόνος να πραγματοποιηθεί η δημοσιονομική ανάληψη πριν την 31η Δεκεμβρίου 2003.

20. Β7-610 Ενέργειες κατάρτισης και ευαισθητοποίησης στον τομέα της ανάπτυξης

Εγκεκριμένες πιστώσεις 2003: 4.000.000,00 EUR

Αναλήψεις υποχρεώσεων στις 31.12.2003: 3.731.802,15 EUR

Αχρησιμοποίητες πιστώσεις στις 31.12.2003: 268.197,85 EUR

Μεταφορά: 100.000,00 EUR

Η μεταφορά προορίζεται να καλύψει σύμβαση (δελτίο παραγγελίας) με την OPOCE (έξοδα παραγωγής, αποθήκευσης και διανομής των δύο ενημερωτικών φυλλαδίων για το AIDS και το θέμα των φύλων). Έχουν ολοκληρωθεί όλα τα προπαρασκευαστικά στάδια για την πράξη ανάληψης της πίστωσης αλλά η ίδια η ανάληψη δεν κατέστη δυνατόν να πραγματοποιηθεί πριν το τέλος του οικονομικού έτους 2003.

21. Β7-620 Περιβάλλον στις αναπτυσσόμενες χώρες

Εγκεκριμένες πιστώσεις 2003: 40.420.000,00 EUR

Αναλήψεις υποχρεώσεων 31.12.2003: 39.717.356,78 EUR

Αχρησιμοποίητες πιστώσεις στις 31.12.2003: 702.643,22 EUR

Μεταφορά: 700.000,00 EUR

Το Δεκέμβριο του 2003, 700.000 ευρώ μεταφέρθηκαν από το κονδύλιο του προϋπολογισμού B7-620A στο B7-620 B. Με βάση τη μεταφορά πραγματοποιήθηκε στη συνέχεια διοργανική διαβούλευση (ISC) που οδήγησε σε απόφαση της Επιτροπής που τροποποιεί την απόφαση (C/2003/3845) για το ετήσιο πρόγραμμα εργασίας. Οι μεταφερθείσες πιστώσεις προστέθηκαν στο τμήμα «περιβάλλον» των προσκλήσεων υποβολής προτάσεων 2003. Λόγω της καθυστερημένης ολοκλήρωσης της ISC, η ανάληψη δεν ήταν πλέον δυνατό να πραγματοποιηθεί πριν τα τέλη του 2003.

22. Β7-6311 Καταπολέμηση των ασθενειών που οφείλονται στη φτώχεια (HIV/Aids, ελονοσία και φυματίωση) στις αναπτυσσόμενες χώρες

Εγκεκριμένες πιστώσεις 2003: 80.850.000,00 EUR

Αναλήψεις υποχρεώσεων στις 31.12.2003: 80.350.000,00 EUR

Αχρησιμοποίητες πιστώσεις στις 31.12.2003: 500.000,00 EUR

Μεταφορά: 500.000,00 EUR

Η μεταφορά 500 000 ευρώ από το κονδύλιο του προϋπολογισμού B76210A στο B76311B εγκρίθηκε το Δεκέμβριο του 2003. Στη συνέχεια, στις 29/12/2003, εκδόθηκε απόφαση της Επιτροπής (PE/2003/2592) που αφορά την πρόσθετη χρηματοδότηση του σχεδίου "Global Fund to fight AIDS, Tuberculosis and Malaria" με ποσό 500.000 ευρώ (στοιχείο αναφοράς του σχεδίου B7-6311/SANTE/2003/073-887). Λαμβάνοντας υπόψη την καθυστερημένη έκδοση της απόφασης, δεν ήταν δυνατό να ολοκληρωθεί η ανάληψη της πίστωσης πριν την 31/12/2003.

23. B7-010 Γεωργία SAPARD

Εγκεκριμένες πιστώσεις 2003: 563.851.400,00 EUR

Αναλήψεις υποχρεώσεων στις 31.12.2003: 560.000.000,00 EUR

Αχρησιμοποίητες πιστώσεις στις 31.12.2003: 3.851.400,00 EUR

Μεταφορά: 3.851.400,00 EUR

Μετά τη μεταφορά 3 851 400 ευρώ από το κονδύλιο B7-010A στο κονδύλιο B7-010 B, που πραγματοποιήθηκε στα τέλη του 2003, η ΓΔ Agri ξεκίνησε τη διυπηρεσιακή διαβούλευση για την τροποποίηση των «Ετήσιων Χρηματοοικονομικών Συμφωνιών» (AFA) 2003 προκειμένου να χορηγηθεί το ποσό των 3.851.400 ευρώ στις δικαιούχες χώρες.

Η διυπηρεσιακή διαβούλευση για την τροποποίηση των AFA 2003 εγκρίθηκε από όλες τις ενδιαφερόμενες υπηρεσίες πριν τα τέλη του 2003. Ωστόσο, η απόφαση της Επιτροπής δεν κατέστη δυνατό να ληφθεί πριν τα τέλη του 2003 και συνεπώς δεν μπόρεσε να πραγματοποιηθεί η ανάληψη.

Δεδομένου ότι τα προπαρασκευαστικά στάδια βρίσκονται σε προχωρημένο σημείο που επιτρέπει να διατυπωθεί η εκτίμηση ότι η ανάληψη θα καταστεί δυνατό να πραγματοποιηθεί πριν την 31η Μαρτίου 2004, αποφασίστηκε η μεταφορά των πιστώσεων.

ΜΕΤΑΦΟΡΕΣ ΠΙΣΤΩΣΕΩΝ ΠΛΗΡΩΜΩΝ

>ΘΕΣΗ ΠIΝΑΚΑ>

ΜΕΤΑΦΟΡΕΣ ΠΙΣΤΩΣΕΩΝ ΠΛΗΡΩΜΩΝ

Αιτιολογήσεις

1.Β2-101 Χρηματοδοτικό Μέσο Προσανατολισμού της Αλιείας (ΧΜΠΑ)

Εγκεκριμένες πιστώσεις 2003: 430.300.000,00 EUR

Πληρωμές στις 31.12.2003: 401.178.539,63 EUR

Αχρησιμοποίητες πιστώσεις στις 31.12.2003: 29.121.460,37 EUR

Μεταφορά: 29.121.460,37 EUR

Η ανάλυση των περισσοτέρων αιτήσεων πληρωμών που παραλήφθηκαν από τα κράτη μέλη δεν μπόρεσε να ολοκληρωθεί εγκαίρως προκειμένου να εκτελεστούν οι πληρωμές πριν την 31/12/2003. Οι πιστώσεις πληρωμών που εγκρίθηκαν για το 2004 δεν επαρκούν για την κάλυψη των εκτιμώμενων αιτήσεων πληρωμών.

2. Β2-1041 Ειδικό πρόγραμμα για την ειρήνη και τη συμφιλίωση στη Βόρειο Ιρλανδία και τη μεθόρια περιφέρεια της Ιρλανδίας

Εγκεκριμένες πιστώσεις 2003: 95.481.000,00 EUR

Πληρωμές στις 31.12.2003: 46.386.024,65 EUR

Αχρησιμοποίητες πιστώσεις στις 31.12.2003: 49.094.975,35 EUR

Μεταφορά: 816.916,00 EUR

Η μεταφορά είναι απαραίτητη καθώς έχουν ήδη παραληφθεί δύο αιτήσεις από τα κράτη μέλη και το προς καταβολή ποσό ανέρχεται σε 1.060.144 ευρώ γεγονός που σημαίνει ότι θα χρησιμοποιηθούν οι διαθέσιμες πιστώσεις στον προϋπολογισμό 2004 (613. 244 ευρώ) και θα χρειαστούν επιπλέον 446.900 ευρώ για την κάλυψη των αιτήσεων. Ένα επιπλέον σημαντικό θέμα είναι ο κανόνας ν+2. Προκειμένου να είναι δυνατή η κάλυψη των αναγκών του προγράμματος σε πληρωμές και να αποφευχθεί η αποδέσμευση κατ' εφαρμογή του κανόνα ν +2 πρέπει να καταβάλουμε μέχρι το 2004 τουλάχιστον 1.707.800 ευρώ.

3. Β2-1041 Ειδικό πρόγραμμα για την ειρήνη και τη συμφιλίωση στη Βόρειο Ιρλανδία και τη μεθόρια περιφέρεια της Ιρλανδίας

Εγκεκριμένες πιστώσεις 2003: 95.481.000,00 EUR

Πληρωμές στις 31.12.2003: 46.386.024,65 EUR

Αχρησιμοποίητες πιστώσεις στις 31.12.2003: 49.094.975,35 EUR

Μεταφορά: 34.472.245,00 EUR

Οι πιστώσεις πληρωμών για το 2004 δεν επαρκούν για την πληρωμή των ποσών που έχουν ήδη ζητηθεί και αναμένονται. Όλες σχεδόν οι πιστώσεις του 2004 (58,5 εκατ. ευρώ) θα διατεθούν για την κάλυψη μιας αίτησης πληρωμής που έχει ήδη παραληφθεί το Δεκέμβριο του 2003 και αφορά ποσό 52, 9 εκατ. ευρώ. Συνολικά, λαμβανομένων υπόψη των υπαρχόντων δεσμεύσεων προκύπτει ποσό 177 εκατ. ευρώ, που ισοδυναμεί με το τριπλάσιο ποσό των πιστώσεων πληρωμών κατά το 2004.

4. B2-105:«Περάτωση των παλαιότερων προγραμμάτων»

Εγκεκριμένες πιστώσεις 2003: 1.113.175.691,00 EUR

Πληρωμές στις 31.12.2003: 1.088.449.926,66 EUR

Αχρησιμοποίητες πιστώσεις στις 31.12.2003: 24.725.764,34 EUR

Μεταφορά: 24.683.895,87 EUR

Η ανάλυση των περισσοτέρων αιτήσεων πληρωμών που παραλήφθηκαν από τα κράτη μέλη δεν μπορούσε να ολοκληρωθεί εγκαίρως προκειμένου να εκτελεστούν οι πληρωμές πριν την 31/12/2003. Οι πιστώσεις πληρωμών που εγκρίθηκαν για το 2004 δεν επαρκούν για την κάλυψη των εκτιμώμενων αιτήσεων πληρωμών .

5. Β2-130 Χρηματοδοτικό μέσο προσανατολισμού της αλιείας (ΧΜΠΑ) (εκτός των περιοχών στόχου αριθ. 1)

Εγκεκριμένες πιστώσεις 2003: 137.620.000,00 EUR

Πληρωμές στις 31.12.2003: 86.637.182,94 EUR

Αχρησιμοποίητες πιστώσεις στις 31.12.2003: 50.982.817,06 EUR

Μεταφορά: 50.982.817,06 EUR

Κατά τη διάρκεια του 2004 πρέπει να καταβληθούν τουλάχιστον 257 εκατ. ευρώ προκειμένου να αποφευχθούν αποδεσμεύσεις κατ'εφαρμογή του κανόνα ν+2 . Ο προϋπολογισμός για το 2004 ανέρχεται μόνο σε 141 εκατ. ευρώ.

6. Β2-131 Περάτωση των παλαιότερων προγραμμάτων «ΧΜΠΑ»

Εγκεκριμένες πιστώσεις 2003: 2.136.527,00 EUR

Πληρωμές στις 31.12.2003: 1.000,33 EUR

Αχρησιμοποίητες πιστώσεις στις 31.12.2003: 2.135.526,67 EUR

Μεταφορά: 2.135.526,67 EUR

Η ανάλυση των περισσοτέρων αιτήσεων πληρωμών που παραλήφθηκαν από τα κράτη μέλη δεν μπορούσε να ολοκληρωθεί εγκαίρως προκειμένου να εκτελεστούν οι πληρωμές πριν την 31/12/2003. Οι πιστώσεις πληρωμών που εγκρίθηκαν για το 2004 δεν επαρκούν για την κάλυψη των εκτιμώμενων αιτήσεων πληρωμών.

7. Β 2-132 Περάτωση των παλαιότερων προγραμμάτων «ΕΓΤΠΕ»

Εγκεκριμένες πιστώσεις 2003: 122.944.248,00 EUR

Πληρωμές στις 31.12.2003: 89.241.223,40 EUR

Αχρησιμοποίητες πιστώσεις στις 31.12.2003: 33.703.024,60 EUR

Μεταφορά: 33.703.024,60 EUR

Το RAL (υπόλοιπο προς εκκαθάριση) για τα εν λόγω προγράμματα ανέρχεται σε 383,4 εκατ. ευρώ, και οι πιστώσεις στον προϋπολογισμό του 2004 ανέρχονται σε 213,8 εκατ. ευρώ. Κατά συνέπεια υπάρχει έλλειψη πιστώσεων για το 2004.

8. B2-144:«Περάτωση των παλαιότερων προγραμμάτων»

Εγκεκριμένες πιστώσεις 2003: 157.532.777,00 EUR

Πληρωμές στις 31.12.2003: 156.987.702,65 EUR

Αχρησιμοποίητες πιστώσεις στις 31.12.2003: 545.074,35 EUR

Μεταφορά: 544.197,36 EUR

Η ανάλυση των περισσοτέρων αιτήσεων πληρωμών που παραλήφθηκαν από τα κράτη μέλη δεν μπορούσε να ολοκληρωθεί εγκαίρως προκειμένου να εκτελεστούν οι πληρωμές πριν την 31/12/2003. Οι πιστώσεις πληρωμών που εγκρίθηκαν για το 2004 δεν επαρκούν για την κάλυψη των εκτιμώμενων αιτήσεων πληρωμών.

9. Β2-400 Ταμείο Αλληλεγγύης της Ευρωπαϊκής Ένωσης-Κράτη μέλη

Εγκεκριμένες πιστώσεις 2003: 104.789.000,00 EUR

Πληρωμές στις 31.12.2003: 48.539.000,00 EUR

Αχρησιμοποίητες πιστώσεις στις 31.12.2003: 56.250.000,00 EUR

Μεταφορά: 56.250.000,00 EUR

Η μεταφορά αυτή αποφασίστηκε προκειμένου να πραγματοποιηθούν πληρωμές στο Ταμείο Αλληλεγγύης κατά το 2004 μετά την υπογραφή εγγράφων (CCI= 2003ES16SP0001, 2003IT16SP0002 και 2003IT16SP0003) το Δεκέμβριο του 2003 και δεδομένου ότι δεν υπάρχουν πιστώσεις πληρωμών για το 2004.

10. Β2-602 Ολοκλήρωση άλλων ενεργειών περιφερειακού χαρακτήρα

Εγκεκριμένες πιστώσεις 2003: 189.051,00 EUR

Πληρωμές στις 31.12.2003: 184.708,00 EUR

Αχρησιμοποίητες πιστώσεις στις 31.12.2003: 4.343,00 EUR

Μεταφορά: 4.343,00 EUR

Υπολείπεται προς εκκαθάριση ανάληψη πίστωσης BIC Dolomiti, αναφ. αριθ. 950570003. Το κονδύλιο 13.0310 δεν περιλαμβάνει πιστώσεις πληρωμών για το 2004 και για το λόγο αυτό αποφασίστηκε η μεταφορά του υπολοίπου.

11. Β2-604 Συνεισφορά της Κοινότητας στο Διεθνές Ταμείο για την Ιρλανδία

Εγκεκριμένες πιστώσεις 2003: 15.000.000,00 EUR

Πληρωμές στις 31.12.2003: 3.000.000,00 EUR

Αχρησιμοποίητες πιστώσεις στις 31.12.2003: 12.000.000,00 EUR

Μεταφορά: 12.000.000,00 EUR

Κατά το 2004 πρέπει να καταβληθεί υπόλοιπο ποσό 12 εκατ. ευρώ από τη συνεισφορά της Κοινότητας στο Διεθνές Ταμείο για την Ιρλανδία. Οι εγγεγραμμένες στον προϋπολογισμό 2004 πιστώσεις είναι ανεπαρκείς για την κάλυψη των αναλήψεων υποχρεώσεων του έτους 2004 και των RAL.

12. B3-3061 Εκστρατεία πληροφόρησης για το ευρώ

Εγκεκριμένες πιστώσεις 2003: 12.000.000,00 EUR

Πληρωμές στις 31.12.2003: 4.838.454,96 EUR

Αχρησιμοποίητες πιστώσεις στις 31.12.2003: 7.161.545,04 EUR

Μεταφορά: 1.293.746,00 EUR

Το 1 εκατομμύριο σε πιστώσεις πληρωμών που ενεγράφη στον αρχικό προϋπολογισμό του 2004 δεν κρίνεται επαρκές για την κάλυψη των απαιτήσεων που προκύπτουν από το RAL και ανέρχονται σχεδόν σε 1,3 εκατ. ευρώ καθώς και των νέων πιστώσεων αναλήψεως υποχρεώσεων 4 εκατ. ευρώ. Για το λόγο αυτό αποφασίστηκε να μεταφερθούν επαρκείς πιστώσεις πληρωμών για την κάλυψη του RAL.

13. B4-303 Προστασία των δασών

Εγκεκριμένες πιστώσεις 2003: 7.500.000,00 EUR

Πληρωμές στις 31.12.2003 0,00 EUR

Αχρησιμοποίητες πιστώσεις στις 31.12.2003: 7.500.000,00 EUR

Μεταφορά: 7.500.000,00 EUR

Ο κανονισμός ΕΚ αριθ. 2152/2003 του Ευρωπαϊκού Κοινοβουλίου και του Συμβουλίου για την παρακολούθηση των δασών και των περιβαλλοντικών αλληλεπιδράσεων στην Κοινότητα (έμφαση στα δάση) εκδόθηκε στις 17 Νοεμβρίου 2003 και δημοσιεύτηκε στην ΕΕ L 324/1-8 στις 11 Δεκεμβρίου 2003. Λόγω της καθυστερημένης αυτής έκδοσης της νομικής βάσης, η μεταφορά των πιστώσεων από το αποθεματικό στο κονδύλιο εγκρίθηκε καθυστερημένα το Δεκέμβριο του 2003, γεγονός που εμπόδισε την εκτέλεση του εν λόγω προγράμματος κατά το 2003. Κατά συνέπεια δεν κατέστη δυνατό να πραγματοποιηθούν πληρωμές. Το ποσό των πιστώσεων πληρωμών που προβλέπεται για το 2004 δεν θα επαρκέσει για την κάλυψη των αναγκών σε πληρωμές τόσο για τις δεσμεύσεις του 2003 όσο και του 2004. Για το λόγο αυτό αποφασίστηκε η μεταφορά των πιστώσεων πληρωμών που συνδέονται με τις πιστώσεις αναλήψεως υποχρεώσεων του 2003.

14. Β4-309 Προπαρασκευαστική δράση για την προστασία των ακτών

Εγκεκριμένες πιστώσεις 2003: 1.530.000,00 EUR

Πληρωμές στις 31.12.2003: 992.820,00 EUR

Αχρησιμοποίητες πιστώσεις στις 31.12.2003: 537.180,00 EUR

Μεταφορά: 537.180,00 EUR

Το υπολειπόμενο ποσό της σύμβασης των 1,5 εκατ. ευρώ στο εν λόγω κονδύλιο του προϋπολογισμού θα καταβληθεί το 2004. Οι πιστώσεις πληρωμών που εγκρίθηκαν για το 2004 (500.000 ευρώ) δεν θα καλύψουν τις αναμενόμενες ανάγκες. Για το λόγο αυτό αποφασίστηκε η μεταφορά του μη χρησιμοποιηθέντος υπολοίπου των πιστώσεων πληρωμών 2003.

15. Β5-503 Προπαρασκευαστικές ενέργειες υπέρ της δέσμευσης σε τοπικό επίπεδο για την απασχόληση

Εγκεκριμένες πιστώσεις 2003: 7.949.230,00 EUR

Πληρωμές στις 31.12.2003: 4.788.300,00 EUR

Αχρησιμοποίητες πιστώσεις στις 31.12.2003: 3.160.930,00 EUR

Μεταφορά: 3.160.930,00 EUR

Στο πλαίσιο του κονδυλίου B5-503 έχουν ανοιχθεί επί του παρόντος 22 φάκελοι και πρόκειται να περατωθούν όλοι εντός του έτους 2004. Είναι λοιπόν απαραίτητο να υπάρχουν διαθέσιμες πιστώσεις πληρωμών για το κλείσιμο των εν λόγω φακέλων. Μεταξύ των 22 αυτών φακέλων περιλαμβάνονται 19 επιχορηγήσεις για τις οποίες θα χρειαστεί η καταβολή του τελικού ποσού και τρεις συμβάσεις για τις οποίες προβλέπονται επίσης τα τελικά τιμολόγια. Το ποσό των ανοικτών ακόμη δεσμεύσεων ανέρχεται σε 4.400.291,31 ευρώ.

Εκτιμάται ότι το υπόλοιπο του 2003 θα επιτρέψει να πραγματοποιηθούν οι απαιτούμενες πληρωμές.

Το κονδύλιο περιλαμβάνει υπόμνηση "pm" για το 2004 σε πιστώσεις πληρωμών.

16. Β5-810 Ευρωπαϊκό ταμείο προσφύγων

Εγκεκριμένες πιστώσεις 2003: 41.500.000,00 EUR

Πληρωμές στις 31.12.2003: 28.062.025,52 EUR

Αχρησιμοποίητες πιστώσεις στις 31.12.2003: 13.437.974,48 EUR

Μεταφορά: 10.480.000,00 EUR

Η θέση σε ισχύ της απόφασης της Επιτροπής 2002/307 ΕΚ σχετικά με λεπτομέρειες εκτέλεσης της απόφασης του Συμβουλίου 2000/596/ΕΚ όσον αφορά τα συστήματα διαχείρισης και ελέγχου, περιελάμβανε ειδικές διατάξεις όσον αφορά τους όρους πληρωμής των κρατών μελών (Παράρτημα IV), που είχαν ως επίπτωση την τροποποίηση του χρονοδιαγράμματος των πληρωμών για τα εθνικά προγράμματα που τέθηκαν σε εφαρμογή στο πλαίσιο του ΕΤΠ (Ευρωπαϊκού Ταμείου Προσφύγων). Το γεγονός αυτό επηρέασε ιδίως το ρυθμό των ενδιάμεσων πληρωμών για τα προγράμματα 2002 και 2003 που εκτελέστηκαν εν μέρει μόνο κατά το 2003 και θα πραγματοποιηθούν συνεπώς κατά πλειοψηφία το 2004.

Εξάλλου, τα κράτη μέλη υπέβαλαν στην Επιτροπή το 2003 τις τελικές εκθέσεις σχετικά με τα οικονομικά έτη 2000 και 2001 του ΕΤΠ. Όσον αφορά τις πρώτες τελικές εκθέσεις που υποβλήθηκαν στο πλαίσιο του οργάνου αυτού που ιδρύθηκε το Σεπτέμβριο του 2000, οι εν λόγω εκθέσεις αποτελούν επί του παρόντος το αντικείμενο ενδελεχούς ανάλυσης και εκ των υστέρων ελέγχων από τις υπηρεσίες της Επιτροπής. Η καταβολή λοιπόν του υπολοίπου που αφορά τα οικονομικά έτη 2000 και 2001 θα πραγματοποιηθεί το 2004.

Οι προβλεπόμενες για το 2004 πληρωμές αφορούν:

- την πληρωμή των υπολοίπων για τα εθνικά προγράμματα 2000-2001 (τα εθνικά προγράμματα των εν λόγω δύο ετών ολοκληρώθηκαν στα τέλη του 2002), που αντιστοιχεί σε ποσό 10,5 εκατ. ευρώ,

- τις ενδιάμεσες πληρωμές και ορισμένες πληρωμές υπολοίπου για τα εθνικά προγράμματα 2002 που αντιστοιχούν σε ποσό 12,1 εκατ. ευρώ,

- τις ενδιάμεσες πληρωμές για τα εθνικά προγράμματα 2003, που αντιστοιχούν περίπου σε 8 εκατ. ευρώ,

- τις προκαταβολές για τα εθνικά προγράμματα 2004 που αντιστοιχούν σε 20,08 εκατ. ευρώ,

- τις πληρωμές για τα σχέδια κοινοτικών ενεργειών 2002 έως 2004, που ανέρχονται περίπου σε 3,3 εκατ. ευρώ.

Έχουν προβλεφθεί για το 2004 πληρωμές που ανέρχονται σε συνολικό ποσό 53.980.000 ευρώ. Οι εγγεγραμμένες πιστώσεις για το 2004 ανέρχονται σε 43.500.000 ευρώ. Για την κάλυψη της διαφοράς αποφασίστηκε λοιπόν η μεταφορά πιστώσεων του 2003.

17. Β5-831 Προπαρασκευαστικά μέτρα για ένα πρόγραμμα καταπολέμησης του λαθρεμπορίου ναρκωτικών

Εγκεκριμένες πιστώσεις 2003: 453.000,00 EUR

Πληρωμές στις 31.12.2003 0,00 EUR

Αχρησιμοποίητες πιστώσεις στις 31.12.2003: 453.000,00 EUR

Μεταφορά: 453.000,00 EUR

Στο κονδύλιο 180702 προβλέπεται ένδειξη p.m. για πιστώσεις πληρωμών το 2004. Κατά το 2003, από αναλήψεις υποχρεώσεων 960.681,61 ευρώ, απομένει υπόλοιπο προς εκκαθάριση 560.367,41 ευρώ. Για την κάλυψη των εν λόγω υποχρεώσεων αποφασίστηκε η μεταφορά ποσού 453.000 ευρώ.

18. Β6-614 Αεροναυπηγική και διάστημα

Εγκεκριμένες πιστώσεις 2003: 68.700.000,00 EUR

Πληρωμές στις 31.12.2003: 42.077.840,70 EUR

Αχρησιμοποίητες πιστώσεις στις 31.12.2003: 26.622.159,30 EUR

Μεταφορά: 15.440.000,00 EUR

Η μεταφορά αυτή πιστώσεων αφορά την κάλυψη της προχρηματοδότησης για επιχορήγηση που προορίζεται για την κοινή επιχείρηση GALILEO, στο πλαίσιο του έκτου προγράμματος-πλαισίου ΕΤΑ (ΠΠΕΑ). Πρόκειται για συμπληρωματικές πιστώσεις 19,3 εκατ. ευρώ που τέθηκαν στη διάθεση της αρμόδιας για τον προϋπολογισμό αρχής στις 8.12.2003. Τα εν λόγω κονδύλια προορίζονται για το σχέδιο GALILEO ως προκαταβολή των πιστώσεων που έχουν προγραμματιστεί για το 2005.

Ωστόσο, σύμφωνα με τους κανόνες ΠΠΕΑ, για να είναι δυνατή η χρησιμοποίηση των εν λόγω συμπληρωματικών κονδυλίων, χρειάστηκε να τροποποιηθεί πρώτα το πρόγραμμα εργασίας του προγράμματος πλαισίου. Η τροποποίηση αυτή εγκρίθηκε από το σώμα των επιτρόπων στις 23/12/2003 και κατά συνέπεια δεν ήταν πλέον δυνατή η πραγματοποίηση ούτε της δημοσιονομικής ανάληψης ούτε της καταβολής της προχρηματοδότησης το 2003. Εξάλλου, δεδομένου ότι η διάθεση των πιστώσεων πραγματοποιήθηκε πολύ αργά εντός του έτους, η κατάσταση αυτή είχε προβλεφθεί και διευκρινίστηκε στο φάκελο που υποβλήθηκε για τη διυπηρεσιακή διαβούλευση. Δεδομένου ότι η διαδικασία λήψεως αποφάσεως για την χορήγηση προχρηματοδότησης στην κοινή επιχείρηση GALILEO είναι σε εξέλιξη, οι εν λόγω πιστώσεις θα μπορέσουν να αναληφθούν μέχρι την 31/03/2004 και θα καταβληθεί κατά συνέπεια η προχρηματοδότηση του 80%. Η μεταφορά των πιστώσεων πληρωμών βασίζεται στο γεγονός ότι στον προγραμματισμό του οικονομικού έτους 2004 δεν είχε προβλεφθεί επιπλέον πληρωμή για το εν λόγω ποσό.

19. Β7-548 Μακροοικονομική συνδρομή προς τις χώρες των Δυτικών Βαλκανίων τις οποίες δεν αφορά μια προενταξιακή στρατηγική

Εγκεκριμένες πιστώσεις 2003: 138.100.000,00 EUR

Πληρωμές στις 31.12.2003: 78.000.000,00 EUR

Αχρησιμοποίητες πιστώσεις στις 31.12.2003: 60.100.000,00 EUR

Μεταφορά: 20.000.000,00 EUR

Αποφασίστηκε η μεταφορά 20 εκατ. ευρώ για την εκκαθάριση των υπαρχόντων αναλήψεων υποχρεώσεων και για τις νέες αναλήψεις υποχρεώσεων του 2004. Οι προβλεπόμενες υποχρεώσεις που απομένουν προς εκκαθάριση δυνάμει της τρέχουσας και της προτεινόμενης νομικής βάσης ανέρχονται σε 86 εκατ. ευρώ και το μεγαλύτερο μέρος του εν λόγω ποσού αναμένεται να καταβληθεί κατά τη διάρκεια του έτους. Όσον αφορά τις περαιτέρω νέες αναλήψεις υποχρεώσεων του 2004 που εκτιμώνται σε 49 εκατ. ευρώ, περίπου το ήμισυ του ποσού αναμένεται να καταβληθεί μέχρι το τέλος του έτους. Κατά συνέπεια, περίπου 100 εκατ. ευρώ σε πιστώσεις πληρωμών θα χρειαστούν κατά τη διάρκεια του 2004 και για το λόγο αυτό μεταφέρονται 20 εκατ. ευρώ για την κάλυψη των απαιτήσεων οι οποίες δεν είναι δυνατό να καλυφθούν από τα 100 εκατ. ευρώ που είναι εγγεγραμμένα στο 2004.

20. Β7-610 Ενέργειες κατάρτισης και ευαισθητοποίησης στον τομέα της ανάπτυξης

Εγκεκριμένες πιστώσεις 2003: 3.816.000,00 EUR

Πληρωμές στις 31.12.2003: 3.091.082,17 EUR

Αχρησιμοποίητες πιστώσεις στις 31.12.2003: 724.917,83 EUR

Μεταφορά: 724.917,83 EUR

Οι προβλεπόμενες πιστώσεις στον προϋπολογισμό 2004 ανέρχονται συνολικά σε 7,5 εκατ. ευρώ. Έχει προβλεφθεί η χρησιμοποίηση 6 εκατ. ευρώ για ενέργειες ευαισθητοποίησης στον τομέα της ανάπτυξης και 1,5 εκατ. ευρώ για το συντονισμό. Τα 6 εκατ. ευρώ θα κατανεμηθούν ως εξής: (1) 2,050 εκατ. ευρώ για την εκκαθάριση του RAL των αναλήψεων υποχρεώσεων του 2003. (2) 1,6 εκατ. ευρώ θα καταβληθούν για την εκκαθάριση του RAL προ του 2003 (φυσιολογικό RAL και μη φυσιολογικό RAL) και (3) 3,2 εκατ. ευρώ θα καταβληθούν για την εκκαθάριση των υποχρεώσεων που θα πραγματοποιηθούν κατά το 2004. Η εκτίμηση για το σύνολο των πληρωμών για το 2004 ανέρχεται λοιπόν σε 6,850 εκατ. ευρώ για τις ενέργειες ευαισθητοποίησης και υπερβαίνει τις πιστώσεις του προϋπολογισμού 2004 κατά 850.000 ευρώ. Για το λόγο αυτό μεταφέρεται το μέγιστο ποσό των 724.917,83 ευρώ.

21. Β7-651 Συντονισμός της αναπτυξιακής πολιτικής: αξιολόγηση των αποτελεσμάτων της κοινοτικής βοήθειας, δράσεις παρακολούθησης και λογιστικός έλεγχος

Εγκεκριμένες πιστώσεις 2003: 20.265.000,00 EUR

Πληρωμές στις 31.12.2003: 16.055.318,06 EUR

Αχρησιμοποίητες πιστώσεις στις 31.12.2003: 4.209.681,94 EUR

Μεταφορά: 430.409,50 EUR

Οι προβλεπόμενες στον προϋπολογισμό 2004 πιστώσεις ανέρχονται συνολικά σε 7,5 εκατ. ευρώ. Έχει προβλεφθεί η χρησιμοποίηση 6 εκατ. ευρώ για ενέργειες ευαισθητοποίησης στον τομέα της ανάπτυξης και 1,5 εκατ. ευρώ για το συντονισμό. Το 1,5 εκατ. ευρώ θα κατανεμηθεί ως εξής: (1) 1.098.498,80 ευρώ για την εκκαθάριση του RAL των υποχρεώσεων του 2003. (2) 471.158,37 ευρώ για το RAL προ του 2003 και (3) 600.000,00 ευρώ για την εκκαθάριση των υποχρεώσεων που θα πραγματοποιηθούν το 2004. Οι συνολικές ανάγκες σε πιστώσεις πληρωμών για το 2004 εκτιμάται ότι θα ανέλθουν περίπου σε 2.169.657,17 ευρώ και συνεπώς εκτιμάται ότι το έλλειμμα θα ανέλθει τουλάχιστον σε 669.657,17 ευρώ. Μεταφέρεται λοιπόν μέγιστο ποσό 430.409,50 ευρώ.

22. Β7-8211 Ετήσιες εισφορές της Ευρωπαϊκής Ένωσης στους διεθνείς οργανισμούς του καφέ, του κακάο, της γιούτας και άλλων τροπικών προϊόντων

Εγκεκριμένες πιστώσεις 2003: 4.430.000,00 EUR

Πληρωμές στις 31.12.2003: 4.104.598,33 EUR

Αχρησιμοποίητες πιστώσεις στις 31.12.2003: 325.401,67 EUR

Μεταφορά: 325.401,67 EUR

Το κονδύλιο αυτό από τη φύση του εκτελείται σε ποσοστό 100% τόσο των πιστώσεων αναλήψεως υποχρεώσεων όσο και των πιστώσεων πληρωμών λόγω του ότι χρησιμεύει για την πληρωμή των ετήσιων εισφορών σε τρεις διεθνείς οργανισμούς που καταβάλλονται μία φορά σε καθορισμένη χρονική περίοδο: τον Ιούλιο για τη γιούτα, τον Οκτώβριο για τον καφέ και το κακάο. Ωστόσο, λόγω της προσχώρησης των νέων κρατών μελών χρειάστηκε να εφαρμοστεί μια ασυνήθης διαδικασία που συνίσταται στην πρόβλεψη πιστώσεων αναλήψεως υποχρεώσεων για τη χρηματοδότηση της συμμετοχής των χωρών αυτών στις επιχορηγήσεις 2003/2004. Στις 18/12/2003 πραγματοποιήθηκε συνολική ανάληψη υποχρέωσης (εισφορά EUR 10) και μια προβλεπόμενη ανάληψη υποχρέωσης (διακυμάνσεις των συναλλαγματικών ισοτιμιών) συνολικού ποσού 325.401,70 ευρώ. Οι εν λόγω εισφορές δεν θα καταβληθούν στους σχετικούς οργανισμούς παρά μόνο μετά την προσχώρηση και για το λόγο αυτό πραγματοποιείται η μεταφορά των σχετικών πιστώσεων πληρωμών.

23. Β7-020Α Μέσο προενταξιακών διαρθρωτικών πολιτικών - Δαπάνες για της διοικητική διαχείριση

Εγκεκριμένες πιστώσεις 2003: 6.500.000,00 EUR

Πληρωμές στις 31.12.2003: 5.461.854,72 EUR

Αχρησιμοποίητες πιστώσεις στις 31.12.2003: 1.038.145,28 EUR

Μεταφορά: 1.010.000,00 EUR

Η μεταφορά αυτή επιτρέπει την πραγματοποίηση πληρωμών στο πλαίσιο των υπαρχουσών αναλήψεων υποχρεώσεων για διοικητικές δαπάνες καθόσον το RAL είναι πολύ υψηλότερο απ'ό,τι οι πιστώσεις πληρωμών το 2004.